
	Secţiunea 1: SCOPUL


Strategia de Dezvoltare a Municipiului Focşani 2007-2013 este un document cadru important care stabileşte direcţii strategice clare pentru viitorul oraşului şi al cetăţenilor noştri. 

Scopul realizării Strategiei este de a susţine dezvoltarea şi prosperitatea pe termen lung, coeziunea materială şi socială, valorile culturale şi calitatea vieţii, alături de modernizarea infrastructurii, planificată pe termen mediu, creşterea economică, crearea unei societăţi incluzive şi cu un sistem de protecţie socială adaptat nevoilor, cu menţinerea unui mediu sănătos şi curat. Acest cadru prezintă aşadar un concept şi o filosofie sistematic organizate, bazat pe principii şi valori europene recunoscute şi derivate din viziunea pe termen lung, obiective strategice şi priorităţi clar definite. 

Acest scop derivă din responsabilitatea noastră de a pregăti răspunsul oraşului nostru la provocările şi oportunităţile care vor apărea în anii următori, în contextul integrării ţării noastre în Uniunea Europeană şi în vederea asigurării unor schimbări pozitive, încurajării dezvoltării creative şi sustenabile, a sentimentului de siguranţă şi continuitate, promovării încrederii reciproce, toleranţei şi spiritului comunitar durabil. 

[image: image4.jpg]



Din acest motiv este semnificativ faptul că esenţa Strategiei se concentrează, pe termen mediu, asupra acţiunilor tangibile, sustenabile şi vizibile, care pot da rezultate şi pot defini viitorul durabil al oraşului.  Ea reprezintă profunda determinare a cetăţenilor noştri, mediului de afaceri, instituţiilor şi liderilor politici de a-şi uni eforturile şi de a conlucra, sub o viziune comună, pentru viitorul prosper al Municipiului Focşani şi al cetăţenilor săi. 

Ţintele cheie sunt stabilite pe fiecare prioritate, pe baza unui proces consultativ, realizat în timpul pregătirii acestui cadru strategic. Strategia Municipiului Focşani 2007-2013 este un document care are girul cetăţenilor si al tuturor factorilor implicaţi, este sprijinită şi asumată de aceştia. Prin urmare, Strategia va juca un rol semnificativ în conturarea viitorului oraşului, în anii următori. [image: image2.png]

